দুর্গাপুর কাণ্ডে ঘেরাও অন্ডাল থানা তুমুল বিক্ষোভ বিজেপির

অন্ডাল: দুর্গাপুরের (Durgapur) একটি বেসরকারি মেডিকেল কলেজ হাসপাতালে দ্বিতীয়বর্ষের এক ডাক্তারি ছাত্রীকে গণধর্ষণের অভিযোগে চাঞ্চল্য ছড়িয়েছে সমগ্র পশ্চিম বর্ধমান (West Burdwan) জেলাজুড়ে। ওই ঘটনার প্রতিবাদে সোমবার অন্ডাল থানার সামনে বিক্ষোভ ও থানা ঘেরাও কর্মসূচি পালন করল বিজেপি (BJP)। থানার গেটের সামনে বসে ধর্নায় সামিল হন অন্ডাল ও পার্শ্ববর্তী এলাকার বিজেপি নেতৃত্ব ও কর্মীরা। তাদের দাবি, অভিযুক্তদের অবিলম্বে গ্রেফতার করে কঠোর শাস্তি দিতে হবে।

বিক্ষোভকারীদের অভিযোগ, প্রশাসন ঘটনাটি ধামাচাপা দেওয়ার চেষ্টা করছে। অপরাধীদের রক্ষা করতে কিছু প্রভাবশালী ব্যক্তি তৎপর হয়েছে বলেও অভিযোগ তোলেন তারা। বিজেপি নেতৃত্বের দাবি, একজন মেডিকেল পড়ুয়ার উপর এ ধরনের নৃশংস ঘটনার পরও পুলিশ প্রশাসনের নীরবতা অগ্রহণযোগ্য। তারা বলেন, “নারী সুরক্ষায় সরকারের ব্যর্থতা আজ ফের প্রমাণিত হল।”

আরও পড়ুন: প্রবল বৃষ্টিতে মাথায় হাত শিমুরালির চাষিদের জমা জলে নষ্ট হচ্ছে ফসল

অন্যদিকে, বিক্ষোভের জেরে অন্ডাল থানার সামনে ব্যাপক যানজটের সৃষ্টি হয়। পুলিশের পক্ষ থেকে পরিস্থিতি নিয়ন্ত্রণে আনার চেষ্টা চালানো হয়। স্থানীয়দের অভিযোগ, বারবার এমন বিক্ষোভে জনজীবন ব্যাহত হচ্ছে, তবে প্রশাসন যদি সময়মতো ব্যবস্থা নিত, তাহলে এ ধরনের আন্দোলনের প্রয়োজনই পড়ত না। ঘটনাকে কেন্দ্র করে এলাকায় তীব্র উত্তেজনা বিরাজ করছে।

দেখুন আরও খবর: